Diari Oficial de la Generalitat Valenciana


Sumari del DOGV 7852, del 17-08-2016 (2016/6625)

DECRET 97/2016, de 4 d'agost, del Consell pel qual es fixen les taxes a satisfer per la prestació de serveis acadèmics universitaris per al curs 2016-2017.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2016/08/04/97/dof/vci/html**

### Dades del document

Número de DOGV
:   7852

Data del DOGV
:   17-08-2016

Secció del DOGV
:   I. DISPOSICIONS GENERALS

Número del document
:   2016/6625


Data del document
:   04-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * cost de l'educació
    * universitat
    * legislació

DECRET 97/2016, de 4 d'agost, del Consell pel qual es fixen les taxes a satisfer per la prestació de serveis acadèmics universitaris per al curs 2016-2017. [2016/6625]  
PREÀMBUL  
  
L'article 81.3.b de la Llei Orgànica 6/2001, de 21 de desembre, d'Universitats, estableix que en el cas d'estudis conduents a l'obtenció de títols de caràcter oficial i validesa en tot el territori nacional, els preus publics els fixarà la comunitat autònoma dins dels límits que establisca la Conferència General de Política Universitària, i amb relació amb els costos de prestació del servei.  
El capítol VI del títol V del Text Refós de la Llei de Taxes de la Generalitat, aprovat per Decret Legislatiu 1/2005, de 25 de febrer, regula les taxes per serveis acadèmics universitaris. El Consell podrà fixar anualment els imports d'aquestes, dins dels límits a aquest efecte assenyalats per la Conferència General de Política Universitària, així com introduir-hi noves titulacions o serveis universitaris susceptibles de ser retribuïts per mitjà de taxes. Així mateix, el Consell podrà fixar anualment els increments aplicables en cas de segona, tercera i posterior matrícules, així com fixar l'import dels ensenyaments amb preu o nivell d'experimentalitat excepcional.  
En aquest context normatiu, aquest decret fixa els imports que ha de satisfer l'alumnat per la prestació del servei públic d'ensenyament universitàri dins dels límits establits per l'acord de 25 de juny de 2013, de la Conferència General de Política Universitària, en què es decideix, d'una banda, no establir límits addicionals als establits en l'article 81.3 de la Llei Orgànica 6/2001, per a la fixació dels preus públics dels ensenyaments universitaris oficials de grau i màster i, d'una altra, establir per als ensenyaments de primer i segon cicle els mateixos límits de preus que per als ensenyaments de grau. El Consell por su parte, una vegada oïdes les universitats, estableix per a les taxes a satisfer per l'alumnat estranger el mateix import que per a l'alumnat espanyol.  
  
Aquestes circumstàncies es van posar en coneixement del Ple del Consell Valencià d'Universitats i de Formació Superior el 12 de juliol de 2016.  
En conseqüència, d'acord amb l'article 150.2 del Text Refós de la Llei de Taxes de la Generalitat, aprovat per Decret Legislatiu 1/2005, de 25 de febrer, a proposta del conseller d'Educació, Investigació, Cultura i Esport, prèvia deliberació del Consell en la seua reunió de 4 d'agost de 2016,  
  
  
DECRETE  
  
Article 1. Abast i ámbito d'aplicació  
1. Les taxes a satisfer per la prestació de serveis acadèmics d'educació superior en les universitats públiques de la Comunitat Valenciana, en el curs 2016-2017, conduents a l'obtenció de títols de caràcter oficial i validesa en tot el territori nacional, seran els establits en els annexos I, II, III i IV.  
2. L'import de les taxes per ensenyaments universitaris de grau, així com per ensenyaments amb plans d'estudis estructurats en crèdits o per ensenyaments amb plans d'estudis no estructurats en crèdits, i de les ensenyaments de màster, es troba dins de l'interval que a aquest efecte determina l'art. 81.3.b de la Llei Orgànica 6/2001, d'Universitats  
  
3. L'import de les tarifes per la realització d'estudis conduents a títols propis de les universitats, l'import de les taxes per la prestació de serveis no acadèmics per part de la universitat o per l'ús o cessió d'instal·lacions universitàries, seran fixats pel Consell Social de cada universitat.  
  
Article 2. Règim aplicable  
El règim aplicable a les taxes per la prestació de serveis acadèmics universitaris serà l'establit en el capítol VI del títol V del Text Refós de la Llei de Taxes de la Generalitat, aprovat per Decret Legislatiu 1/2005.  
  
Article 3. Exempcions i bonificacions  
L'alumnat que reba beques i altres ajudes a l'estudi amb càrrec als pressupostos generals de l'Estat o amb càrrec als pressupostos de la Generalitat; el que obtinga matrícula d'honor o premi extraordinari de batxillerat; el que siga membre de família nombrosa; el que haja sigut víctima de bandes armades o elements terroristes o siga familiar d'aquell; el que siga membre de família monoparental i el que siga víctima d'actes de violència de gènere, així com els altres que es troben en algun dels supòsits d'exempció a què es refereix l'article 148 del Text Refós de la Llei de Taxes de la Generalitat, aprovat per Decret Legislatiu 1/2005, gaudiran d'exempcions i bonificacions en els termes i condicions establides en l'esmentat article.  
  
  
  
DISPOSICIONS ADDICIONALS  
  
Primera. Centres adscrits a la universitat pública  
L'import de les taxes a què es refereix l'article 143.1 del Text Refós de la Llei de Taxes de la Generalitat, aprovat per Decret Legislatiu 1/2005, de 25 de febrer, abonades per l'alumnat que es matricule en centres adscrits a la universitat pública, serà ingressat pels centres en la corresponent universitat en un termini no superior a un mes des de la finalització de cada període de matrícula.  
  
Segona. Alumnat amb discapacitat o diversitat funcional  
L'alumnat que, en virtut del que estableix l'article 4 de Text Refós de la Llei General de drets de les persones amb discapacitat i de la seua inclusió social, aprovat per Reial Decret Legislatiu 1/2013, de 29 de novembre, tinga reconegut un grau de discapacitat igual o superior al 33 per cent, tindrà dret a l'exempció total de taxes en els estudis conduents a l'obtenció d'un títol universitari.  
  
  
Tercera. Alumnat estranger  
L'import de les taxes aplicables a l'alumnat estranger serà el mateix que l'aplicat a l'alumnat de nacionalitat espanyola, en els termes de l'annex I.  
  
  
DISPOSICIÓ DEROGATÒRIA  
  
Es deroga el Decret 139/2015, d'11 de setembre, del Consell. Així mateix, queden derogades totes les disposicions d'igual o inferior rang en el que s'oposen al que es disposa en aquest decret.  
  
  
DISPOSICIONS FINALS  
  
Disposició final primera. Habilitació.  
Es faculta a les persones titulars de les conselleries competents en matèria d'universitats i de tributs, per a dictar totes les disposicions necessàries per al desenvolupament i l'execució d'aquest decret.  
  
Disposició final segona. Entrada en vigor.  
Aquest decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 4 d'agost de 2016  
  
El president de la Generalitat,  
XIMO PUIG I FERRER  
  
El conseller d??Educació, Investigació, Cultura i Esport,  
VICENT MARZÀ IBAÑEZ  
  
  
  
ANNEX II  
Nivells d'experimentalitat de les ensenyances de grau  
  
  
NIVELL D'EXPERIMENTALITAT 1: Dret, Filosofia, Història, Història i Patrimoni, Humanitats, Humanitats i Estudis Interculturals, Relacions Laborals i Recursos Humans, Sociologia, Treball Social.  
  
  
NIVELL D'EXPERIMENTALITAT 2: Administració i Direcció d'Empreses, Administració d'Empreses, Ciències Polítiques i de l'Administració Pública, Ciències Polítiques i Gestió Pública, Comunicació Audiovisual, Criminologia, Criminologia i Seguretat, Economia, Educació Social, Espanyol: Llengua i Literatures, Estadística Empresarial, Estudis Àrabs i Islàmics, Estudis Francesos, Estudis Hispànics: Llengua Espanyola i les seues Literatures, Estudis Anglesos, Filologia Catalana, Filologia Clàssica, Finances i Comptabilitat, Geografia i Medi Ambient, Geografia i Ordenació del Territori, Gestió i Administració Pública, Història de l'Art, Informació i Documentació, Llengües Modernes i les seues Literatures, Mestre en Educació Infantil, Mestre en Educació Primària, Negocis Internacionals / International Business, Pedagogia, Periodisme, Publicitat i Relacions Públiques, Traducció i Interpretació, Traducció i Mediació Interlingüística.  
  
  
NIVELL D'EXPERIMENTALITAT 3: Belles Arts, Ciències de l'Activitat Física i de l'Esport, Conservació i Restauració de Béns Culturals, Diseny i Tecnologies Creatives, Física, Gestió Turística, Matemàtiques, Psicologia, Turisme.  
  
NIVELL D'EXPERIMENTALITAT 4: Arquitectura, Arquitectura Tècnica, Biologia, Bioquímica i CC. Biomèdiques, Biotecnologia, Ciència i Tecnologia dels Aliments, Ciències Ambientals, Ciències del Mar, Ciències Gastronòmiques, Disseny i Desenrotllament de Videojocs, Fonaments d'Arquitectura, Geologia, Enginyeria Electrònica Industrial, Enginyeria Aeroespacial, Enginyeria Agroalimentària i Agroambiental, Enginyeria Agroalimentària i del Medi Rural, Enginyeria Biomèdica, Enginyeria Civil, Enginyeria en Disseny Industrial i Desenrotllament de Productes, Enginyeria de l'Energia, Enginyeria d'Obres Públiques, Enginyeria d'Organització Industrial, Enginyeria de Sistemes de Telecomunicació, So i Imatge, Enginyeria de Tecnologies de Telecomunicació, Enginyeria de Tecnologies i Servicis de Telecomunicació, Enginyeria Elèctrica, Enginyeria Electrònica de Telecomunicació, Enginyeria Electrònica Industrial i Automàtica, Enginyeria Electrònica i Automàtica Industrial, Enginyeria en Geomàtica i Topografia, Enginyeria en Informàtica, Enginyeria en So i Imatge en Telecomunicació, Enginyeria en Tecnologies Industrials, Enginyeria Forestal i del Medi Natural, Enginyeria Informàtica en Tecnologies de la Informació, Enginyeria Mecànica, Enginyeria Multimèdia, Enginyeria Química, Enginyeria Robòtica, Enginyeria Telemàtica, Matemàtica Computacional, Òptica i Optometria, Química, Tecnologies de la Informació per a la Salut.  
  
NIVELL D'EXPERIMENTALITAT 5: Infermeria, Farmàcia, Fisioteràpia, Logopèdia, Medicina, Nutrició Humana i Dietètica, Odontologia, Podologia, Teràpia Ocupacional.  
  
  
  
ANNEX III  
Nivells d'experimentalitat de les ensenyances estructurades  
en crèdits - primer i segon cicle  
  
NIVELL D'EXPERIMENTALITAT 1: Estudis conduents a l'obtenció dels títols de la Llicenciatura en Ciències del Treball, Dret, Filosofia, Història, Història i Ciències de la Música, Humanitats, Sociologia i Diplomat en Relacions Laborals, i Treball Social.  
  
  
NIVELL D'EXPERIMENTALITAT 2: Estudis conduents a l'obtenció dels títols de la Llicenciatura en Administració i Direcció d'Empreses, Antropologia Social i Cultural, Ciències Actuarials i Financeres, Ciències Polítiques i de l'Administració, Comunicació Audiovisual, Criminologia, Economia, Filologia Alemanya, Filologia Àrab, Filologia Catalana, Filologia Clàssica, Filologia Francesa, Filologia Hispànica, Filologia Anglesa, Filologia Italiana, Geografia, Història de l'Art, Investigació i Tècniques de Mercat, Traducció i Interpretació, Documentació, Pedagogia, Periodisme, Psicopedagogia, Publicitat i Relacions Públiques i de la Diplomatura en Biblioteconomia i Documentació, Ciències Empresarials, Gestió i Administració Pública, Educació Social i Mestre/a en les seues diferents especialitats.  
  
  
NIVELL D'EXPERIMENTALITAT 3: Estudis conduents a l'obtenció dels títols de la Llicenciatura en Belles Arts, Ciències de l'Activitat Física i de l'Esport, Ciències i Tècniques Estadístiques, Física, Matemàtiques i Psicologia i de la Diplomatura en Estadística i Turisme.  
  
NIVELL D'EXPERIMENTALITAT 4: Estudis conduents a l'obtenció dels títols d'Arquitectura i Arquitectura Tècnica, Enginyeria i Enginyeria Tècnica, llicenciatura en Biologia, Bioquímica, Biotecnologia, Ciències Ambientals, Ciències del Mar, Ciència i Tecnologia dels Aliments, Enologia, Química, Veterinària, i de la Diplomatura en Òptica i Optometria.  
  
NIVELL D'EXPERIMENTALITAT 5: Estudis conduents a l'obtenció dels títols de la Llicenciatura en Farmàcia, Medicina, Odontologia i de la Diplomatura en Infermeria, Fisioteràpia, Logopèdia, Nutrició Humana i Dietètica, Podologia i Teràpia Ocupacional.  
  
  
  
ANNEX IV  
Nivells d'experimentalitat de les ensenyances de màster  
  
  
A) Ensenyances de màster que habiliten per a l'exercici d'activitats professionals regulades a Espanya  
  
NIVELL D'EXPERIMENTALITAT 2: Màster Universitari en Professor/a d'Educació Secundària, Màster Universitari en Advocacia, Màster Universitari en Procuració.  
  
NIVELL D'EXPERIMENTALITAT 4: Màster Universitari en Enginyeria Industrial, Màster Universitari en Enginyeria de Telecomunicació, Màster Universitari en Enginyeria de Camins, Canals i Ports, Màster Universitari en Enginyeria Agronòmica, Màster Universitari en Enginyeria de Forests, Màster Universitari en Enginyeria Aeronàutica, Màster Universitari en Arquitectura.  
  
NIVELL D'EXPERIMENTALITAT 5: Màster Universitari en Psicologia General Sanitària.  
  
  
B) Ensenyances de màster amb preu equiparable al de professió regulada  
  
NIVELL D'EXPERIMENTALITAT 2: Màster Universitari en Prevenció de Riscos Laborals, Màster Universitari en Gestió Administrativa.  
  
NIVELL D'EXPERIMENTALITAT 4: Màster Universitari en Enginyeria Informàtica, Màster Universitari en Enginyeria Química, Màster Universitari en Enginyeria Tèxtil, Màster Universitari en Enginyeria Geomàtica i Geoinformació, Màster Universitari en Enginyeria Geològica.


Còpia Permalink ELI